Amos Lawerh Buertey
- Wɔatwerɛ nsɛm wei ɛwɔ Asante kasa mu
Amos Lawerh Buertey sɛnea yɛbɔ "Amos Lawerh Buertey" (help·info)(wɔwoo no Ayɛwohomummɔ bosome da a ɛtɔ so du wɔ afe apem ahankron aduonum nan) yɛ Ghana , asɛnnibea gyinamufoɔ sane nso yɛ mmarahyɛbedwanii wɔ mmarahyɛbedwakuo a ɛtɔ so mmiɛnsa wɔ kwasafoman a ɛtɔ so nan a ɔgyina hɔ ma Ada mpɛsoa so wɔ Nkran pupuni mantam wɔ Ghana.[1]
Abrabɔ ahyɛaseɛ ne sukuu.[sesa]
Wɔwoo Lawerh wɔ Ayɛwohomummɔ bosome da a ɛtɔ du wɔ afe apem ahankron aduonum nan wɔ Ada, kuro bi a ɛwɔ Nkran punpuni mantam wɔ Ghana. Ɔkɔɔ sukuu wɔ Ghana mmaranim sukuu na ɔnyaa n'apɔnkyibaa nkrataa wɔ mmaranim mu.
Amanyɔsɛm.[sesa]
Wɔtoo Lawerh so aba ma no baa aban mu wɔ mmarahyɛbedwakuo a edikan wɔ kwasafoman a ɛtɔ nan wɔ Ghana wɔ Ɔpɛpɔn bosome da a ɛtɔ so nson wɔ afe apem ahankron aduokron mmiɛnsa berɛ a wɔdaa no adi wieeɛ sɛ ɔno na wadi nkunim wɔ afe apem ahankron aduokron mmienu Ghana mmarahyɛbedwa abatoɔ a wɔtoo no Ɔpɛnimaa bosome da a ɛtɔ so aduonu nkron wɔ afe apem ahankron aduokron mmienu. Na ɔyɛ ekuoba wɔ mmarahyɛbedwakuo a ɛtɔ so mmienu wɔ kwasafoman a ɛtɔ so nan wɔ Ghana ɛna wɔtoo ne so aba ma no bɛyɛɛ mmarahyɛbedwanii maa Ada mpɛsoa a na ɔwɔ Kyineɛ amanyɔkuo (National Democratic Congress) berɛ a na wɔreto afe apem ahankron aduokron mmienu Ghana abatoɔ wɔ ɔpɛnimaa bosome no mu.[2] Ɔnyaa mma mpem aduonu nan, ahasa ne dunson firii mma mpem aduasa mmienu, ahanson ne aduowɔtwe num mu a ɛgyina hɔ ma ɔhamu nkyekyɛmu aduonum nson akyirepɔn aduoson sene n'asɔretiafoɔ Apetorgbor Adinortey a wate ne ho a ɔnyaa mma mpem nan, ahanan ne aduosia nsia ɛgyina hɔ ma ɔhamu nkyekyɛmu du akyirepɔn aduosia firii mma dodoɔ no mu ɛna Patrick Nelson Sogbodjor a ɔwɔ Akokɔ amanyɔkuo (Convention people's party) nso nyaa mma dodoɔ mpem nan ne mmienu a ɛgyina hɔ ma ɔhamu nkyekyɛmu nkron akyirepɔn aduonum.[3] Wɔ mfeɛ mpem mmienu mu no ɔnyaa mma mpem du mmiɛnsa, ahasa ne dunson firii mma dodoɔ mpem aduonu nan,ahasa ne aduosia nan mu a ɛgyina hɔ ma ɔhamu nkyekyɛmu aduonum nan akyirepɔn aduoson.[4] Lawerh yɛɛ mmarahyɛbedwanii firii afe apem ahankron aduokron nsia kɔpem mfeɛ mpem mmienu. Ɔdii ntwo wɔ mfeɛ mpem mmienu dane akonnwa no maa Alex Narh Nartey-Enyo.[5]
Nnwuma[sesa]
Lawerh yɛ asɛnnibea gyinamufoɔ sane nso yɛɛ ɔsoafoɔ abɛdiakyire a ɔhwɛ Nkran punpuni mantam so.[6]
N'abrabɔ[sesa]
Lawerh yɛ Kristoni.
Beaɛ a menyaa mmoa firiiɛ.[sesa]
- ↑ Ghana Parliamentary Register
- ↑ "Parliament specific guidelines to regulate religious practices". www.ghanaweb.com. 12 March 2002. Retrieved 6 October 2020.
- ↑ FM, Peace. "Parliament – Ada Constituency Election 1996 Results". Ghana Elections – Peace FM. Retrieved 1 September 2020.
- ↑ FM, Peace. "Parliament – Ada Constituency Election 2000 Results". Ghana Elections – Peace FM. Retrieved 1 September 2020.
- ↑ FM, Peace. "Parliament – Ada Constituency Election 2004 Results". Ghana Elections – Peace FM. Retrieved 1 September 2020.
- ↑ https://allafrica.com/stories/200011090098.html
cym_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn eng_Latn eng_Latn eng_Latn eng_Latn eng_Latn eng_Latn